নিজের পিসতুতো দাদার নাবালিকা মেয়েকে নিয়ে বিয়ে করার জন্য পালানোর সময় বাধা। রাগে পিসির গলায় কোপ। পরে হাসপাতালে নিয়ে গেলে মৃত্যু। চাঞ্চল্যকর এই ঘটনাটি ঘটেছে বর্ধমানের ভাতারের ভাটাকুল গ্রামে। অভিযুক্ত যুবক পলাতক। জানা গিয়েছে, পিসতুতো দাদার মেয়ের সঙ্গে দীর্ঘদিনের প্রেমের সম্পর্ক ছিল এক যুবকের। পালিয়ে গিয়ে বিয়ে করার পরিকল্পনাও করেছিল তারা। সেই পরিকল্পনা অনুযায়ী, রবিবার রাত বারোটা নাগাদ ভাইঝিকে বাড়ি থেকে আনতে গেলে পিসির বাধার মুখে পড়ে ওই যুবক।